Dok u videospotovima na YouTubeu anonimni autor proziva Most za neispunjena obećanja iz njihove lokalne kampanje prije četiri godine, u HDZ-u tvrde da oni nemaju ništa s tim iako je 'sadržaj točan', a Mostov saborski zastupnik Nikola Grmoja za objavljivanje spotova optužio je vlasnika Hanza medije Marijana Hanžekovića

Mostov saborski zastupnik Nikola Grmoja za to je optužio Hanza mediju i njezinog vlasnika Marijana Hanžekovića .

Most je navodno prije četiri godine obećao obnovu povijesnog lokaliteta i gradnju multimedijalnog centra, ali ni to nije ispunio. 'Ostavljaju nam samo ruševine', tvrde anonimni autori.

Navodno su 2013. obećali izgraditi novu poslovnu zovu, ali ni to nisu ostvarili. 'Vidite samo pustoš. To je ono što nam ostavljaju gospoda iz Mosta.'

HDZ: Mi nismo, ali sve stoji

Ne zna se tko stoji iza napada na Most, no Dalibor Milan, HDZ-ov protukandidat Mostove v.d. gradonačelnice Katarine Ujdur, kaže da to nije HDZ.

'HDZ ne stoji iza toga iako smo suglasni sa sadržajem spotova. Osobno se zauzimam za fer i poštenu kampanju, ali ovo u spotovima jednostavno je istina', rekao je Milan za Večernji list.

Grmoja je pak na Facebooku poručio da 'Hanza media producira videa i plasira ih po 'društvenim mrežama', čitaj, na svom portalu'.